Acesta este ultimul an în care investitorii se mai pot înscrie în schema de sprijin, dar mai dorește cineva să mai intre în acest domeniu vânat în 2009 de toți greii energiei la nivel european? Care sunt soluțiile pentru a repune pe picioare un sector care în 2014 a terminat pe pierderi de peste 2 mi­liarde de lei după ce cu un an înainte bifase profituri de 500 de milioane de lei? Cum resimt băncile care au finanțat boomul acestui domeniu „furtuna” legislativă? Sebastian Enache, business development manager în cadrul Monsson Group, compania care a dezvoltat cele mai multe proiecte eoliene din România, vine la ZF Power Summit pentru a vorbi despre situația unui sector care în urmă cu câțiva ani era privit ca un El Dorado la nivel european.